অৰুণাচল প্ৰদেশৰ চাংলাং জিলাৰ বৰডুমচাৰ গজু গাঁৱৰ পৰা পৰা যোৱানিশা এগৰাকী ৰাষ্ট্ৰীয় ঘাইপথ প্ৰাধিকৰণৰ ঠিকাদাৰক অচিনাক্ত দুৰ্বৃত্তই অপহৰণ কৰাক লৈ চাঞ্চল্যৰ সৃষ্টি হৈছে।
অপহৃত ঠিকাদাৰগৰাকীৰ নাম টাৰু টানা বুলি জানিব পৰা গৈছে। উল্লেখ্য যে গজু গাঁৱৰ এটি ভাৰাঘৰত অকলে বাস কৰা ঠিকাদাৰগৰাকীক দুৰ্বৃত্তৰ দল এটাই নিশা প্ৰায় ৯.৩০বজাত অপহৰণ কৰে। সমীপৰ এগৰাকী ৮১ বছৰীয়া আৱাসী মহিলাই পুৱা কয় যে নিশা টানা বাস কৰা ঘৰটোত তেওঁ কিছু চিঞৰ-বাখৰ শুনিছিল যদিও ঘৰত ঘটনাস্থলীলৈ যোৱাৰ পৰা বিৰত থাকে।
স্মৰ্তব্য যে সন্দেহযুক্ত এন এছ চি এন (আইএম) উগ্ৰপন্থীয়ে প্ৰায় এক কোটি টকা দাবী কৰাৰ বাবে পূৰ্বে সংবাদ মাধ্যমৰ শিৰোনাম দখল কৰিছিল ঠিকাদাৰগৰাকীয়ে। নাম প্ৰকাশত অনিচ্ছুক তেওঁৰ ঘনিষ্ঠ লোক এগৰাকীয়ে প্ৰকাশ কৰা অনুসৰি টাৰুৱে উক্ত দাবী কৰা ধনৰ এটি বৃহৎ অংশ ইতিমধ্যে সংগঠনটোক আদায় দিছে আৰু বাকী থকা অংশ দিবলৈ বাকী আছিল।
উল্লেখযোগ্য যে আজি পুৱা টাৰুৱে বাস কৰা ঘৰটোৰ খিৰিকী ভগা অৱস্থাত দেখি স্থানীয় লোকসকলৰ সন্দেহ হয় আৰু পাছত ঘৰটোৰ ভিতৰত ছেদেলি-ভেদেলি হৈ থকা বয়-বস্তু আৰু তেজৰ দাগৰ পৰা ঠিকাদাৰগৰাকী অপহৃত হোৱা বুলি নিশ্চিত হয়। কোঠাটোত পৰি থকা তেজৰ চেকুৰাৰ পৰা অনুমান কৰা হৈছে যে টাৰাই দুৰ্বৃত্তৰ পৰা নিজকে মুক্ত কৰিবলৈ আপ্ৰাণ চেষ্টা কৰিছিল যদিও তেওঁ ব্যৰ্থ হয়।
উল্লেখ্য যে বিগত বৰ্ষৰ নৱেম্বৰ মাহতো দেৱেন্দ্ৰ কুমাৰ সিনহা (৫৮) নামৰ এগৰাকী চৰকাৰী কৰ্মচাৰীক উক্ত অঞ্চলৰ পৰা অপহৰণ কৰিছিল উগ্ৰপন্থীয়ে।
ইতিমধ্যে অৰুণাচল প্ৰদেশ আৰক্ষী, ভাৰতীয় সেনাৰ পাঞ্জাব ৰেজিমেণ্ট, আৰ আই বি এন আৰু চি আৰ পি এফে ঠিকাদাৰগৰাকীক মুক্ত কৰিবলৈ যৌথ অভিযান ক্ষিপ্ৰ কৰি তুলিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
